CELEX: 32017R2153
Language: bg
Date: 2017-11-20 00:00:00
Title: Регламент за изпълнение (ЕС) 2017/2153 на Съвета от 20 ноември 2017 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

21.11.2017   
            
            
               BG
            
            
               Официален вестник на Европейския съюз
            
            
               L 304/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/2153 НА СЪВЕТА
   от 20 ноември 2017 година
   за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 17 март 2014 г. Съветът прие Регламент (ЕС) № 269/2014.
            
         
               (2)
            
            
               Предвид изборите за губернатор в незаконно анексирания град Севастопол на 10 септември 2017 г, организирани от Руската федерация., Съветът счита, че едно лице следва да бъде добавено в съдържащия се в приложение I към Регламент (ЕС) № 269/2014 списък на лица, образувания и органи, за които се прилагат ограничителни мерки.
            
         
               (3)
            
            
               Поради това приложение I към Регламент (ЕС) № 269/2014 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Лицето, посочено в приложението към настоящия регламент, се добавя в списъка, който се съдържа в приложение I към Регламент (ЕС) № 269/2014.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 ноември 2017 година.
      
         
            За Съвета
         
         
            Председател
         
         M. REPS
      
   
   
      (1)  ОВ L 78, 17.3.2014 г., стр. 6.
   
      ПРИЛОЖЕНИЕ
      
         Списък на лицата, посочени в член 1
      
      
         
                      
                  
                  
                     Име
                  
                  
                     Идентифициращаинформация
                  
                  
                     Основания
                  
                  
                     Дата на вписване
                  
               
                     „161.
                  
                  
                     Dmitry Vladimirovich OVSYANNIKOV
                     (Дмитрий Владимирович Овсянников)
                  
                  
                     Дата на раждане: 21.2.1977 г.
                     Място на раждане: Омск, СССР
                  
                  
                     Губернатор на Севастопол.
                     Овсянников е избран за губернатор на Севастопол на изборите от 10 септември 2017 г., организирани от Руската федерация в незаконно анексирания град Севастопол.
                     На 28 юли 2016 г. президентът Путин го назначава за изпълняващ длъжността губернатор на Севастопол. В това си качество той работи за по-нататъшната интеграция на незаконно анексирания Кримски полуостров към Руската федерация и съответно е отговорен за оказване на активна подкрепа или осъществяване на действия или политики, подкопаващи или застрашаващи териториалната цялост, суверенитета и независимостта на Украйна.
                     През 2017 г. той прави публични изявления в подкрепа на незаконното анексиране на Крим и Севастопол и по повод годишнината от незаконния „референдум в Крим“ отдава почит на ветераните от т.нар. „части за самоотбрана“, способствали за разполагането на руските части на Кримския полуостров в периода, предшестващ незаконното му анексиране към Руската федерация.
                  
                  
                     21.11.2017 г.“